Diari Oficial de la Generalitat Valenciana


Sumari del DOGV 8860, del 20-07-2020 (2020/5731)

Extracte de la Resolució de 15 de juliol de 2020, de la Conselleria de Sanitat Universal i Salut Pública, per la qual es convoquen ajudes destinades a finançar accions en matèria de recursos humans per a incentivar la investigació i la formació en investigació sanitària, biomèdica i de salut pública per a l'exercici 2020.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8860

Data del DOGV
:   20-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5731


Data del document
:   15-07-2020

Organisme emissor
:   Conselleria de Sanitat Universal i Salut Pública

Tipus de document
:   Extracte

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

Extracte de la Resolució de 15 de juliol de 2020, de la Conselleria de Sanitat Universal i Salut Pública, per la qual es convoquen ajudes destinades a finançar accions en matèria de recursos humans per a incentivar la investigació i la formació en investigació sanitària, biomèdica i de salut pública per a l'exercici 2020. [2020/5731]  
BDNS (identif.): 515847  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions (http://www.pap.minhap.gob.es/bdnstrans/index):  
  
Primer. Beneficiaris  
Les entitats que complisquen els requisits establits en l'article cinqué de l'ordre de bases reguladores d'aquesta convocatòria.  
  
Segon. Objecte  
Convocar, en règim de publicitat, objectivitat i concurrència competitiva, subvencions destinades a finançar accions en matèria de recursos humans per a incentivar la investigació i la formació en investigació sanitària, biomèdica i de salut pública. Aquestes ajudes es troben dins de l'àmbit de la investigació sanitària, biomèdica i de salut pública, segons es defineixen en el Programa estatal de promoció del talent i la seua ocupabilitat, del Pla estatal d'investigació científica i tècnica i d'innovació, o documents equivalents que en el futur els substituïsquen.  
  
  
Tercer. Bases reguladores  
Ordre 2/2017, de 28 de febrer, de la Conselleria de Sanitat Universal i Salut Pública, publicada en el DOGV núm. 7994, de 7 de març de 2017.  
Ordre 3/2020, de 9 de juny, de la Conselleria de Sanitat Universal i Salut Pública, per la qual es modifica parcialment l'Ordre 2/2017, de 28 de febrer, de la Conselleria de Sanitat Universal i Salut Pública, per la qual s'aproven les bases reguladores de les subvencions destinades a finançar accions en matèria de recursos humans per a impulsar la investigació sanitària, biomèdica i de salut pública, i l'Ordre 4/2015, de 3 de desembre, de la Conselleria de Sanitat Universal i Salut Pública, per la qual s'aproven les bases reguladores de les subvencions en matèria d'atenció i prevenció de les drogodependències i altres trastorns addictius.  
  
Quart. Quantia  
L'import destinat a finançar aquestes ajudes serà de 750.000 euros.  
La quantia de les subvencions individuals es determinara segons el descrit en l'article seté de l'ordre de bases reguladores.  
  
Cinqué. Termini de presentació de sol·licituds  
Quinze dies naturals comptats a partir de l'endemà de la publicació de la convocatòria en el Diari Oficial de la Generalitat Valenciana.  
  
  
Sisé. Altres dades  
1. Sol·licitud. S'admetrà una única sol·licitud per entitat, segons el model normalitzat, disponible en la guia PROP de la Generalitat. (www.prop.gva.es), que es presentarà en el Registre General de la Conselleria de Sanitat Universal i Salut Pública, en els serveis territorials d'aquesta, o en qualsevol altra de les formes previstes en l'article 19.4 de la Llei 39/2015.  
2. Documentació. La prevista en l'article seté de la resolució de convocatòria.  
3. Despeses subvencionables: Els que es relacionen en l'article cinqué de la resolució de la convocatòria.  
4. Justificació i pagament de les ajudes. El pagament es realitzarà a compte una vegada s'haja publicat la resolució d'adjudicació de les ajudes. Les entitats beneficiàries hauran de presentar la justificació de les despeses realitzades i abonades amb data límit el dia 31 de gener de 2021. Les despeses que calga justificar s'hauran realitzat durant l'anualitat 2020.  
  
València, 15 de juliol de 2020.- La consellera de Sanitat Universal i Salut Pública: Ana Barceló Chico.